السلام عليكم ألف سلامة عليها يا رب، وربنا يشفيها ويعافيها طبعاً هو عشان ما نديش آمال ممكن تبقى مش في محلها، القرار اللي بيتاخذ في مستشفى 57 مش بيبقى قرار فردي أو بناء على رأي دكتور واحد أو تخصص واحد، واللجنة بيبقى فيها دكتور جراحة، ودكتور أورام الأطفال، ودكتور الأشعة، وغيرهم من التخصصات فبالتالي كونهم إنهم يوصلوا لقرار بالشكل ده فيعني بتصور القرار ده تم أخذه بعد دراسة للحالة بشكل مفصل يعني حضرتك مش ذاكرة التفاصيل ولكن واضح إنه المرض من نوع ساركوما أحد أورام العظام أو أورام أنسجة العظام والمفاصل، فبالتالي ده ورم بيبقى حقيقة نشاطه عالي وعنيف شوية وده باين إنه هو انتشر أو حصل فيه ارتجاع عدة مرات فللأمانة، الطبيب في الوقت ده لازم يبقى واقعي مع المريض وأهله، بدل ما هو يديهم آمال كاذبة تبقى مخلياهم يتعلقوا بالقصة دي ويتأثرو نفسياً ومادياً، والكلام ده مش حيبقى مفيد خالص بالنسبالهم يعني لو ممكن في حاجة أنا أقدر أساعد بيها إنه لو رقم الملف تاع المريضة ممكن حضرتك تبعتيهولي، بحيث إننا ممكن نتناقش مع زمايلنا إللي هناك في المستشفى، نفهم بالزبط حيثيات القرار وعلى أساسه نناقش معهم القرار مرة أخرى لكن في الحقيقة، بنسبة كبيرة ده مش حيساعد، لكن من ناحيتي ده إللى أقدر أساعد بيه في الوقت الحالي وألف سلامة عليها